
Selam alejkum! Na obrascu za obnovu vozačke dozvole u Americi postavlja se pitanje da li želiš da budeš donator organa, pa me interesuje kakav je stav islama o tome?


* 
* 
* 
* 
* 
* 
* 

 
Doniranje organa

Prvo, što se tiče doniranja organa, u pogledu tog pitanja, a naročito kada se organi doniraju nakon smrti, postoji mnogo detaljisanja kod učenjaka. Na temu doniranja organa napisane su zasebne studije. U osnovi pitanje darivanja organa nakon smrti je skoro pa i neizvodivo, zato što se organi moraju uzeti od čovjeka u stanju dok krv cirkuliše i održava život organa, a kada srce prestane raditi i krv cirkulisati, tada nestaje života u organima, što je dodatni problem ovog pitanja i što povlači za sobom govor o uzimanju organa od osobe dok je živa.


Pod pretpostavkom da se organi uzimaju nakon smrti, ja lično vam savjetujem da ne dopuštate uzimanje vaših organa nakon smrti. Muslimansko tijelo ima svoju svetost, živo ili mrtvo. Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")*** je kazao: “Lomljenje kostiju mejjita (muslimana / mu’mina) je kao i lomljenje kostiju živoga.” (Ebu Davud, od Aiše, r.a., šejh Albani je potvrdio vjerodostojnost ovog hadisa u više svojih djela)


Kazao je Mensur ibn Junus el-Behuti: “Zabranjeno je otkidanje bilo kojeg dijela mejjitovog tijela, i njegovo uništavanje ili spaljivanje. Dokaz za to su riječi Allahovog Poslanika: ‘Lomljenje kostiju mejjita je kao i lomljenje kostiju živoga’, i zato što je njegova svetost (hurmet) i dalje prisutna, pa makar to oporučio ***[mejjit](https://pitajucene.com/search/mejjit/questions/ "Pretraži pitanja o mejjtu")***.” (Keššaful-kina’a, str. 2/143)


Na pitanje odgovorio: mr. ***[Pezić Elvedin](https://pitajucene.com/search/Pezi%C4%87+Elvedin/answers/ "Pretražite odgovore od mr. Pezić Elvedin")***  

Preuzeto sa stranice <http://www.n-um.com>


